Kevät Nousiainen

Kevät Iiris Maaria Nousiainen (o.s. Nieminen, s. 15. helmikuuta 1950 Helsinki) on Turun yliopiston oikeusvertailun ja yleisen oikeustieteen emeritaprofessori. Koulutustaustaltaan hän on oikeustieteen tohtori. Nousiainen jäi eläkkeelle 1. kesäkuuta 2017.

Nousiainen toimi Turun yliopiston vertailevan ja yleisen oikeustieteen professorina vuonna 1996 ja Helsingin yliopiston naisoikeuden ja oikeusteorian määräaikaisena professorina 1997–2006. Minna Canth -akatemiaprofessori hän oli vuosina 2005–2009. Vuonna 2009 hän palasi hoitamaan aiempaa professuuriaan Turun yliopistoon. 

Nousiainen on tehnyt Suomessa uraauurtavaa työtä sukupuoleen, tasa-arvoon ja syrjintään liittyvien oikeudellisten kysymysten tutkimuksessa ja opetuksessa. Hän on toiminut eri tahojen asiantuntijana käsiteltäessä tasa-arvoa, syrjintää, naisten ihmisoikeuksia ja naisiin kohdistuvaa väkivaltaa.

Nousiaiselle myönnettiin Helsingin yliopiston Maikki Friberg -tasa-arvopalkinto vuonna 2003. Hän on saanut myös Kettil Bruun -palkinnon vuonna 2004.

Teoksia

Lähteet

Aiheesta muualla
 
 
 Kevät Nousiainen Helsingin yliopiston naisoikeuden oppiaineen sivuilla 

Suomalaiset oikeustieteilijät
Akatemiaprofessorit
Helsingin yliopiston professorit
Suomalaiset feministit
Suomalaiset juristit
Oikeusfilosofit
Vuonna 1950 syntyneet
Elävät henkilöt
Suomalaiset professorit